UZNESENIE VLÁDY SLOVENSKEJ REPUBLIKY
č. 347
z 1. júna 2011
	
k analytickej správe o činnosti a postavení Slovenského národného strediska pre ľudské práva v kontexte inštitucionálnej ochrany ľudských práv v SR

Číslo materiálu: | 14738/2011
Predkladateľ: | podpredseda vlády pre ľudské práva a národnostné menšiny
Vláda
A.	schvaľuje
A.1.	analytickú správu o činnosti a postavení Slovenského národného strediska pre ľudské práva v kontexte inštitucionálnej ochrany ľudských práv v SR s pripomienkou prijatou na rokovaní vlády;
B.	ukladá 
podpredsedovi vlády pre ľudské práva a národnostné menšiny
ministerke spravodlivosti
B.1.	vypracovať analýzu finančných a právnych dosahov presunu kompetencií a úloh vnútroštátnej inštitúcie ochrany ľudských práv zo Slovenského národného strediska pre ľudské práva na verejného ochrancu práv, pri zachovaní Slovenského národného strediska pre ľudské práva s kompetenciami v oblasti podpory a zabezpečenia rovnakého zaobchádzania 
	do 30. septembra 2011 
B.2.	vypracovať analýzu finančných a právnych dosahov zrušenia Slovenského národného strediska pre ľudské práva a prechodu všetkých jeho kompetencií a úloh na verejného ochrancu práv a Centrum právnej pomoci
	do 30. septembra 2011 

B.3.	predložiť na rokovanie vlády návrhy noviel príslušných právnych predpisov na základe záverov úloh bodov B.1 a B.2 tohto uznesenia 
	do 31. októbra 2011 
C.	odporúča
verejnému ochrancovi práv
riaditeľovi Slovenského národného strediska pre ľudské práva
riaditeľovi Centra právnej pomoci
C.1.	spolupracovať pri plnení úloh podľa bodov B.1, B.2 a B.3 tohto uznesenia.
Vykonajú:	podpredseda vlády pre ľudské práva a národnostné menšiny
ministerka spravodlivosti
Na vedomie:	verejný ochranca práv
riaditeľ Slovenského národného strediska pre ľudské práva
riaditeľ Centra právnej pomoci